CELEX: C2007/140/68
Language: ro
Date: 2007-06-23 00:00:00
Title: Cauza T-155/07: Acțiune introdusă la 4 mai 2007 — Euro-Information/OAPI (CYBERBOURSE)

23.6.2007   
            
            
               RO
            
            
               Jurnalul Oficial al Uniunii Europene
            
            
               C 140/42
            
         Acțiune introdusă la 4 mai 2007 — Euro-Information/OAPI (CYBERBOURSE)
   (Cauza T-155/07)
   (2007/C 140/68)
   Limba în care a fost formulată acțiunea: franceza
   Părțile
   
      Reclamantă: Européenne de traitement de l'Information (Euro-Information) (Strasbourg, Franța) (reprezentanți: P. Greffe și J. Schouman, avocats)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   Concluziile reclamantei
   
               —
            
            
               anularea deciziei Camerei întâi de recurs a OAPI din 28 februarie 2007, notificată la 8 martie 2007, cauza R 1046/2006-1, în măsura în care a refuzat înregistrarea cererii sale privind marca comunitară CYBERBOURSE nr. 4 114 682 pentru o parte dintre produsele și serviciile solicitate din clasele 9, 36 și 38;
            
         
               —
            
            
               înregistrarea cererii privind marca comunitară CYBERBOURSE nr. 4 114 682 pentru toate produsele și serviciile solicitate.
            
         Motivele și principalele argumente
   
      Marca comunitară vizată: marca verbală „CYBERBOURSE” pentru produse și servicii din clasele 9, 36 și 38 (cererea nr. 4 114 682).
   
      Decizia examinatorului: refuză înregistrarea.
   
      Decizia camerei de recurs: refuză recursul.
   
      Motivele invocate: reclamanta susține că, contrar celor constatate de camera de recurs a OAPI în decizia atacată, marca sa ar fi arbitrară și ar avea caracterul suficient de distinctiv cerut de Regulamentul nr. 40/94 (1) al Consiliului în raport cu produsele și serviciile solicitate.
   
      (1)  Regulamentul (CE) nr. 40/94 al Consiliului din 20 decembrie 1993 privind marca comunitară (JO 1994, L 11, p. 1).